เรื่องร้องเรียน: ไก่ขันส่งเสียงดังรบกวนทั้งวัน
การดำเนินการของเจ้าหน้าที่: ขอบพระคุณสำหรับข้อมูล สำนักงานเขตบางขุนเทียน โดยฝ่ายสิ่งแวดล้อมและสุขาภิบาลดำเนินการลงพื้นที่ตรวจสอบเรื่องร้องเรียนกรณีดังกล่าวแล้ว พบว่าสถานที่ดังกล่าวเป็นพื้นที่ว่างในซอยเจริญทรัพย์ พระรามที่ 2/69 พบมีการเลี้ยงไก่ พิจารณาแล้วอาจเป็นเหตุให้เกิดเสียงดังจากการเลี้ยงสัตว์ได้  จึงได้มีข้อแนะนำให้กับผู้ครอบครองสัตว์เลี้ยง ป้องกัน/ควบคุม เสียงดังจากการเลี้ยงสัตว์ และรักษาความสะอาดของการเลี้ยงสัตว์ให้ดีอยู่เสมอ ห้ามมิให้มีการเพิ่มจำนวนของสัตว์เลี้ยง มิให้สร้างความเดือดร้อนกับประชาชนผู้พักอาศัยบริเวณใกล้เคียง ปัจจุบันพบว่าผู้เลี้ยงได้นำไก่ออกจากบริเวณดังกล่าวแล้ว
ความเห็นของผู้แจ้ง: ขอบคุณที่ใส่ใจปัญหาของประชาชนธรรมดาๆครับ บางคนอาจมองเป็นเรื่องเล็ก แต่กับคนที่ต้องเจอแล้ว ไม่เล็กเลย ขอบพระคุณอีกครั้งครับ
พื้นที่: แขวงแสมดำ เขตบางขุนเทียน กรุงเทพมหานคร